Ingelin Haugland

Ingelin Haugland (født  24. august 1949  i Arendal) er en norsk billedkunstner, bosatt på Hisøy i Arendal kommune. Hun arbeider i hovedsak med maleri, tegning og digitale bilder. Hun har i tillegg undervist i kunstfag og mediefag ved videregående skoler i Aust-Agder.Nyhetsklipp: «Høstutstilling på Hillestad» i Fædrelandsvennen, 28. august 2007

Haugland har utdannelse fra Statens håndverks- og kunstindustriskole (1967-1971). Hun er også utdannet innen IKT digital bildebehandling ved Høgskolen i Østfold (1998) og webdesign ved Høgskolen i Sør-Trøndelag (2004). Hun har hatt separatutstillinger ved Sykkylven kunstforening (1983), Ørstad kunstforening (1982) og Tyholmen galleri (1990). Hun deltok blant annet på Høstutstillingen (1999), Sørlandsutstillingen (2002), Telemarksutstillingen (1983) og Agder Kunstsenters juleutstilling (2006 og 2007).http://www.ingelinhaugland.com/cv.html  (besøkt 22. mai 2015) Hun deltok også på en høstutstilling på Hillestad galleri i Tovdal sammen med billedkunstner Scott Aaneby i 2007. Under 100-årsjubileet for kvinners stemmerett, deltok Ingelin Haugland på jubileumsutstillingen «Med kunsten som stemme» på Lindvedske hus i Arendal i mai 2013.  Hun forteller til Kulturnett Aust-Agder, i forbindelse med utstillingen,  at det ofte er en hendelse som er inspirasjon til bildene hennes, og at hun ofte henter inspirasjon fra egen barndom.http://austagder.kulturnett.no/2013/08/manedens-kunstner-24/(besøkt 22. mai 2015)

Våren 2015 var Haugland tilbake på Hillestad galleri i en duo-utstilling sammen med Risørkunstner Sigurd Lindstrøm.Nyhetsklipp: «Klart for vårutstilling på Hillestad galleri» i Agderposten, 6. mai 2015

Ingelin Haugland er medlem i Norske billedkunstnere Agder (NBK-Agder).

 Referanser 

Kategori:Norske billedkunstnere
Kategori:Personer fra Arendal kommune
Kategori:Fødsler i 1949